PRIENŲ RAJONO SAVIVALDYBĖS administracijos

architektūros ir urbanistikos skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 125, el. p. architektai@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________

Prienų rajono savivaldybės tarybai

SPRENDIMO „DĖL KREIPIMOSI Į NACIONALINĘ ŽEMĖS TARNYBĄ PRIE APLINKOS MINISTERIJOS DĖL KITOS PASKIRTIES VALSTYBINĖS ŽEMĖS SKLYPŲ PERDAVIMO PRIENŲ RAJONO SAVIVALDYBEI VALDYTI, NAUDOTI IR DISPONUOTI JAIS PATIKĖJIMO TEISE“ PROJEKTO AIŠKINAMASIS RAŠTAS

Parengto sprendimo projekto tikslai ir uždaviniai:

Prašyti Nacionalinės žemės tarnybos prie Aplinkos ministerijos, kad perduotų Prienų rajono savivaldybei Nacionalinės žemės tarnybos prie Aplinkos ministerijos patikėjimo teise valdomus kitos paskirties žemės sklypus (nurodytus sprendimo projekte) valdyti, naudoti ir disponuoti jais patikėjimo teise, kadangi Lietuvos Respublikos kelių įstatymo 5 straipsnio 4 dalyje nurodyta, kad vietinės reikšmės kelių projektavimo, tiesimo, statybos, rekonstravimo, taisymo (remonto) ir priežiūros užsakovo funkcijas vykdo jų savininkai ir valdytojai.

Siūlomos teisinio reguliavimo nuostatos:

Pagal Lietuvos Respublikos žemės įstatymo 7 straipsnio 2 dalies 3 punktą valstybinės žemės sklypai gali būti perduodami savivaldybėms patikėjimo teise Vyriausybės nustatyta tvarka Nacionalinės žemės tarnybos vadovo sprendimu, suderintu su Lietuvos Respublikos aplinkos ministerija, gatvėms ir keliams eksploatuoti.

Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklės, patvirtintos Lietuvos Respublikos Vyriausybės 2002 m. rugsėjo 10 d. nutarimu Nr. 1418 „Dėl Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklių patvirtinimo“.

Prienų rajono savivaldybės tarybos 2015 m. lapkričio 26 d. sprendimu Nr. T3-242 „Dėl Prienų rajono vietinės reikšmės viešųjų ir vidaus kelių schemos – specialiojo plano patvirtinimo“ patvirtinta Prienų rajono vietinės reikšmės viešųjų ir vidaus kelių schema – specialusis planas.

Stakliškių seniūnijos sprendinių brėžinyje – ST-146 Alyvų g., Gripiškių k.; ST-156 atkarpa tarp Kvietkinės k. ir Druskeliškių k.; ST-157 atkarpa tarp Druskeliškių k. ir Vilniaus g.; ST-162 atkarpa tarp Druskeliškių k. ir Karkliniškių k.

Laukiami rezultatai:

Perėmus sprendimo projekte nurodytus valstybinės žemės sklypus valdyti, naudoti ir disponuoti jais patikėjimo teise, būtų paprasčiau vykdyti vietinės reikšmės kelių projektavimo, tiesimo, statybos, rekonstravimo, taisymo (remonto) ir priežiūros funkciją.

Kiti sprendimui priimti reikalingi pagrindimai, skaičiavimai ar paaiškinimai:

Šiuo metu, norint vykdyti gatvių tiesimo, statybos, rekonstravimo, taisymo (remonto) ir priežiūros darbus, reikėtų kreiptis į Nacionalinės žemės tarnybos prie Aplinkos ministerijos Prienų ir Birštono skyrių, kaip valstybinės žemės savininką ar valdytoją, dėl sutikimo vykdyti išvardintus darbus išdavimo. Perėmę žemės sklypus valdyti patikėjimo teise, taptume žemės valdytojais ir galėtume be tarpininkų vykdyti gatvių tiesimo, statybos, rekonstravimo, taisymo (remonto) ir priežiūros darbus.

Lėšų poreikis (jeigu sprendimui įgyvendinti reikalingos lėšos):

Lėšos nėra reikalingos.

Lyginamasis variantas:

Nepridedamas.

Skyriaus vedėja	Dalia Joneliūnienė

Aušra Žiurauskaitė, tel. +370 319 61 127, el. p. ausra.ziurauskaite@prienai.lt